Mariann Marthinsen

Mariann Vestbøstad Marthinsen (født 1984) er en norsk funksjonshemmet idrettsutøver. Hun konkurrerer i klassen LW12 i langrenn (sitteski), og konkurrerte tidligere også i svømming.Samsung.com - Mariann Marthinsen, besøkt 12. mars 2014. Hun konkurrerer for Vestkantsvømmerne i Bergen og Loddefjord IL. Hun har paralympisk gull i sitteski, og har vunnet verdenscupen to ganger. I svømming har hun både gull og sølv fra VM, og har én bronse fra Paralympmics i 2008. 

Hun måtte amputere høyrefoten etter en bilulykke som toåring.Nettavisen - Mariann (28) har 17 verdensrekorder, besøkt 12. mars 2014. Vestbøstad Marthinsen er vernepleierstudent. Høsten 2009 giftet hun seg, og tok mannens etternavn.

 Idrettskarriere 
Hun begynte aktivt med langrenn i 2008. I svømming har hun satt til sammen 17 verdensrekorder,  VM-sølv i 2006 og drøye tredve NM-gull. Vestbøstad deltok i Paralympics i Athen i 2004 og i Beijing i 2008, der hun fikk en bronsemedalje. Hun ble kåret til Årets funksjonshemmede utøver i Norge i 2005 på Idrettsgallaen i 2006. 
Vestbøstad deltok i sitt første Paralympics i 2004, i Paralympiske sommerleker 2004 i Athen. Her kom hun på 4.-plass på 100 meter rygg i klassen S8. På 100 meter fri kom hun på 8.-plass i finalen, og på 50 meter fri kom hun på 6.-plass. 

I 2006 deltok hun ved VM i svømming for funksjonshemmede i Durban i Sør-Afrika, der hun kom på 2.-plass på 100 meter rygg, bak Jessica Long.IPC - IPC Swimming Worldchampionships Durban 2006 Women's 100 m Backstroke S8 , besøkt 12. mars 2014. På 100 meter fri kom hun på 4.-plass, og på 50 meter fri kom hun på 5.-plass. 

Ved Paralympiske sommerleker 2008 fikk hun bronse på 100 meter rygg, med tiden 1:20,86. Hun nådde ikke finalen på 100 meter fri, men på 400 meter fri kom hun på 7.-plass i finalen. Året etter fikk hun gull på 100 meter rygg ved kortbane-VM for funksjonshemmede 2009 i Rio de Janeiro i Brasil.

I 2010 deltok hun i paralympiske vinterleker for første gang, øvelsene var i sprint, 5 km og 10 km langrenn for sittende i Vancouver. På 10 km ble det femteplass av de 11 som fullførte. Liudmila Vauchok vant denne distansen. Hun var også Norges flaggbærer under åpningsseremonien.  

Hun deltok ved VM i skiskyting og langrenn for funksjonshemmede 2011 i Khanty-Mansijsk i Russland, der hun fikk bronse på både 5 km og 1 km sprint. På 10 km kom hun på 5.-plass. Ved VM i skiskyting og langrenn for funksjonshemmede 2013 i Sellefteå i Sverige fikk hun sølv på 5 km og 10 km, og bronse på 1 km sprint. I tillegg deltok hun på det norske stafettlaget som kom på 8.-plass på 4 x 2,5 km. På stafetten gikk hun sammen med Eirik Bye (med Kristian Hellerud som ledsager) og Marie Karlsen.IPC - OFFICIAL RESULTS TEAM RELAY MIXED CLASS, besøkt 12. mars 2014.

Hun vant klassen for sitteski i World Cup i langrenn 2013/14, dette var andre gang hun vant verdenscupen sammenlagt. Marthinsen fikk 565 poeng, og vant foran tyske Andrea Eskau og russiske Marta Zaynullina.Norge skiforbund - IPC Nordic Skiing Points Winter Season 2013/14 , besøkt 13. mars 2014. Birgit Skarstein kom på 17.-plass i verdenscupen denne sesongen, som nest beste nordmann. 

Ved Paralympiske vinterleker 2014 i Sotsji i Russland fikk hun gull på 1 km sprint, dette var Norges første gullmedalje under lekene i 2014. Hun deltok også på 12 km, der hun kom på 4.-plass. Hun var Norges flaggbærer ved åpningsseremonien.

 Utmerkelser 
 2014 - Regjeringens paralympiske ærespris.I begrunnelsen heter det: «– Vinneren av Regjeringens paralympiske ærespris for 2014 framstår som en meget god representant for norsk idrett. Utøveren har en enorm idrettskapasitet og står i en særklasse når det gjelder å inspirere andre – både idrettsfaglig og sosialt. Utøveren har levert gode resultater i flere år i idretter med stor internasjonal oppslutning. Årets vinner har satt 17 verdensrekorder og deltatt i fem paralympics både sommer og vinter.»
 2013 - Egebergs Ærespris (som første parautøver)Egebergs Ærespris til Mariann V. Martinsen'', besøkt 1. mars 2025. 
 2006 - Årets funksjonshemmede utøver (Idrettsgallaen 2006)

 Referanser 

 Eksterne lenker 

  Profil hos Norges skiforbund
  Profil på Vancouver 2010
  Profil hos Sotsji 2014 
  IPC resultater - Mariann Vestbøstad 

Kategori:Norske handikappidrettsutøvere
Kategori:Norske svømmere
Kategori:Norske langrennsløpere
Kategori:Paralympiske mestere for Norge
Kategori:Verdensmestere i svømmesport
Kategori:Deltakere for Norge under Paralympiske sommerleker 2004
Kategori:Deltakere for Norge under Paralympiske sommerleker 2008
Kategori:Deltakere for Norge under Paralympiske vinterleker 2010
Kategori:Langrennsløpere under Paralympiske vinterleker 2010
Kategori:Deltakere for Norge under Paralympiske sommerleker 2012
Kategori:Deltakere for Norge under Paralympiske vinterleker 2014
Kategori:Langrennsløpere under Paralympiske vinterleker 2014
Kategori:Sosialarbeidere
Kategori:Personer fra Fitjar kommune
Kategori:Personer fra Bergen kommune